रामगढ़-बोकारो रोड पर बाइक पलटी, दो लोग घायल
चितरपुर | रामगढ़- बोकारो मार्ग स्थित मारंगमरचा के समीप बुधवार को मोटरसाइकिल पलटने से दो लोग मामूली रूप से घायल हो गए। जानकारी के अनुसार जोभिया गोला निवासी कोलेश्वर महतो सुनील कुमार हीरो मोटरसाइकिल पर सवार होकर रामगढ़ से अपने घर जा रहे थे। इसी दौरान मारंगमरचा के समीप अचानक एक जानवर के जाने के कारण मोटरसाइकिल अनियंत्रित होकर पलट गई। इससे उसपर सवार दोनों युवक घायल हो गए। तत्पश्चात स्थानीय ग्रामीणों की मदद से उन्हें उठाकर उनका इलाज स्थानीय चिकित्सक द्वारा किया गया। उपचार के बाद वे दोनों वापस गोला लौट गए।
bho_Deva hin_Deva